CELEX: 52018PC0713
Language: lt
Date: 2018-10-26
Title: Pasiūlymas TARYBOS ĮGYVENDINIMO SPRENDIMAS kuriuo iš dalies keičiamas Sprendimas 2009/790/EB, leidžiantis Lenkijos Respublikai taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 287 straipsnio

EUROPOS KOMISIJA
            Briuselis, 2018 10 26
            COM(2018) 713 final
            2018/0366(NLE)
            Pasiūlymas
            TARYBOS ĮGYVENDINIMO SPRENDIMAS
            kuriuo iš dalies keičiamas Sprendimas 2009/790/EB, leidžiantis Lenkijos Respublikai taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 287 straipsnio
            
               
         
         
            
               AIŠKINAMASIS MEMORANDUMAS
            
            
               
                  Pagal 2006 m. lapkričio 28 d. Direktyvos 2006/112/EB dėl pridėtinės vertės mokesčio bendros sistemos (toliau – PVM direktyva) 395 straipsnio 1 dalį Taryba, remdamasi Komisijos pasiūlymu, gali vieningai leisti bet kuriai valstybei narei taikyti specialias priemones, nukrypstant nuo tos direktyvos nuostatų, kad būtų supaprastinta PVM surinkimo procedūra arba užkirstas kelias tam tikrų formų mokesčių slėpimui ar vengimui.
               
               
                  Raštu (jį Komisija užregistravo 2018 m. gegužės 15 d.) Lenkija paprašė leidimo ir toliau atleisti nuo PVM apmokestinamuosius asmenis, kurių metinė apyvarta yra ne didesnė kaip 40 000 EUR suma, apskaičiuota nacionaline valiuta. Vadovaudamasi PVM direktyvos 395 straipsnio 2 dalimi, 2018 m. liepos 20 d. raštais Komisija pranešė kitoms valstybėms narėms, išskyrus Ispaniją, kuriai ji pranešė 2018 m. liepos 23 d. raštu. 2018 m. liepos 23 d. raštu Komisija pranešė Lenkijai, kad turi visą prašymui įvertinti būtiną informaciją.
               
            
            
               1.PASIŪLYMO APLINKYBĖS
            
            
               •Pasiūlymo pagrindimas ir tikslai
            
            
               
                  Remdamosi PVM direktyvos XII antraštinės dalies 1 skyriumi valstybėms narėms gali mažosioms įmonėms taikyti specialias schemas, be to, jos gali nuo PVM atleisti apmokestinamuosius asmenis, kurių metinė apyvarta nesiekia tam tikros ribos. Ši išimtis reiškia, kad apmokestinamasis asmuo neturi apskaičiuoti PVM už tiekiamas prekes ar teikiamas paslaugas ir todėl negali atskaityti pirkimo PVM.
               
               
                  Remdamasi PVM direktyvos 287 straipsnio 14 dalimi, Lenkija gali atleisti nuo PVM apmokestinamuosius asmenis, kurių metinė apyvarta yra ne didesnė kaip 10 000 EUR suma, apskaičiuota nacionaline valiuta.
               
               
                  Remdamasi Tarybos sprendimu 2009/790/EB
                     1
                   Taryba leido Lenkijai iki 2012 m. gruodžio 31 d. nuo PVM atleisti apmokestinamuosius asmenis, kurių metinė apyvarta yra ne didesnė kaip 30 000 EUR suma, apskaičiuota nacionaline valiuta. Tarybos įgyvendinimo sprendimu 2012/769/ES
                     2
                   nukrypti leidžiančios nuostatos galiojimas buvo pratęstas iki 2015 m. gruodžio 31 d., o Tarybos įgyvendinimo sprendimu 2015/1173/ES
                     3
                   – iki 2018 m. gruodžio 31 d. Tarybos įgyvendinimo Sprendimu (ES) 2016/2090
                     4
                   atleidimo nuo mokesčio riba padidinta iki 40 000 EUR sumos, apskaičiuotos nacionaline valiuta. 
               
               
                  Lenkija paprašė pratęsti tos priemonės taikymą dar vienam ribotam laikotarpiui. Lenkija nurodė, kad prašymo taikyti nukrypti leidžiančią nuostatą priežastys iš esmės nepasikeitusios. Specialia priemone supaprastinamos didesniam skaičiui nedidelę verslo veiklą vykdančių įmonių taikomos procedūros ir skatinamas tokių mažųjų įmonių kūrimasis. Dėl priemonės taip pat sumažėja administracinė našta mokesčių administratoriui, nes sumažinamas poreikis kontroliuoti mažus apmokestinamuosius asmenis; ši kontrolė yra gana brangi, palyginti su PVM dydžiu. Be to, ji suteikia galimybę sustiprinti didesnių apmokestinamųjų asmenų kontrolę. Ši priemonė yra ir liks apmokestinamiesiems asmenims visiškai neprivaloma.
               
            
            
               Atsižvelgiant į potencialų teigiamą poveikį įmonių ir mokesčių administratoriaus administracinės naštos mažinimui, nedarančiam didelio poveikio bendroms PVM pajamoms, siūloma pratęsti nukrypti leidžiančios nuostatos taikymą kitam ribotam laikotarpiui iki 2021 m. gruodžio 31 d. Komisija neseniai pateikė pasiūlymą
                  5
                iš dalies pakeisti Direktyvos 2006/112/EB 281–294 straipsnius, kuriais reglamentuojama speciali mažosioms įmonėms skirta schema. Todėl gali būti, kad įsigalios direktyva, kuria iš dalies keičiami tie straipsniai, ir ja bus nustatyta data, nuo kurios valstybės narės turi taikyti nacionalines nuostatas, kad įgyvendintų tą direktyvą. Jeigu ši nustatytoji data bus ankstesnė už nukrypti leidžiančios nuostatos galiojimo pabaigos datą (2021 m. gruodžio 31 d.), šis sprendimas turėtų būti nebetaikomas.
            
            
               •Suderinamumas su toje pačioje politikos srityje galiojančiomis nuostatomis
            
            
               Panašias nukrypti leidžiančias nuostatas buvo leista taikyti ir kitoms valstybėms narėms. Liuksemburgui
                  6
                buvo leista taikyti 30 000 EUR ribą, Estijai
                  7
                – 40 000 EUR ribą, Italijai
                  8
                – 65 000 EUR ribą, Kroatijai
                  9
                – 45 000 EUR ribą, Latvijai
                  10
                – 40 000 EUR ribą, Rumunijai
                  11
                – 88 500 EUR ribą. 
            
            
               Nuo PVM direktyvos nukrypti leidžiančios nuostatos visada turėtų būti taikomos ribotą laiką, kad būtų galima įvertinti jų poveikį. Be to, PVM direktyvos 281–294 straipsnių nuostatos dėl specialios mažosioms įmonėms skirtos schemos šiuo metu yra peržiūrimos. Kaip skelbta PVM veiksmų plane
                  12
                ir 2017 m. Komisijos darbo programoje
                  13
               , neseniai buvo pateiktas Komisijos pasiūlymas dėl MVĮ skirtos schemos
                  14
               .
            
            
               Todėl siūloma nukrypti leidžiančią priemonę leisti taikyti iki 2021 m. gruodžio 31 d. arba iki datos, nuo kurios valstybės narės turės taikyti nacionalines nuostatas, kurias jos turės priimti, jei bus priimta direktyva, kuria iš dalies pakeičiami Direktyvos 2006/112/EB 281–294 straipsniai. 
            
            
               •Suderinamumas su kitomis Sąjungos politikos sritimis
            
            
               Priemonė atitinka su mažosiomis įmonėmis susijusius Sąjungos tikslus, nustatytus Komisijos komunikate „Visų pirma galvokime apie mažuosius“. Europos iniciatyva „Small Business Act“
                  15
               , kuriame valstybės narės raginamos teisėkūroje atsižvelgti į MVĮ būdingus bruožus ir taip supaprastinti esamą reglamentavimo aplinką.
            
            
               2.TEISINIS PAGRINDAS, SUBSIDIARUMO IR PROPORCINGUMO PRINCIPAI
            
            
               •Teisinis pagrindas
            
            
               PVM direktyvos 395 straipsnis. 
            
         
         
            
               •Subsidiarumo principas (neišimtinės kompetencijos atveju) 
            
            
               
                  Atsižvelgiant į PVM direktyvos nuostatą, kuria grindžiamas pasiūlymas, subsidiarumo principas netaikomas.
               
            
            
               •Proporcingumo principas
            
            
               
                  Šis sprendimas yra susijęs su valstybei narei jos pačios prašymu suteiktu leidimu ir nėra įpareigojamojo pobūdžio.
               
            
            
               Atsižvelgiant į ribotą nukrypti leidžiančios nuostatos taikymo sritį, speciali priemonė yra proporcinga siekiamam tikslui – supaprastinti procedūras papildomam skaičiui mažųjų apmokestinamųjų asmenų ir mokesčių administratoriui.
            
            
               •Priemonės pasirinkimas
            
            
               Siūloma priemonė: Tarybos įgyvendinimo sprendimas.
            
            
               Pagal Tarybos direktyvos 2006/112/EB 395 straipsnį nukrypti nuo bendrų PVM taisyklių galima tik tada, kai tai vieningai leidžia Taryba, remdamasi Komisijos pasiūlymu. Tarybos įgyvendinimo sprendimas yra tinkamiausia priemonė, nes jis gali būti skirtas atskirai valstybei narei.
            
            
               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
            
            
               •Konsultacijos su suinteresuotosiomis šalimis
            
            
               Šis pasiūlymas grindžiamas Lenkijos prašymu ir skirtas tik šiai valstybei narei.
            
            
               •Tiriamųjų duomenų rinkimas ir naudojimas
            
            
               Nepriklausomo tyrimo neprireikė.
            
            
               •Poveikio vertinimas
            
            
               
                  Pasiūlymu dėl Tarybos įgyvendinimo sprendimo siekiama dar trejiems metams pratęsti supaprastinimo priemonės, kuria panaikinama daug PVM prievolių įmonėms, kurių metinė apyvarta yra ne didesnė kaip 40 000 EUR suma, apskaičiuota nacionaline valiuta, ir kuri dėl to gali padėti sumažinti administracinę naštą įmonėms ir mokesčių administratoriui (didelio poveikio visoms PVM pajamoms ji neturės), galiojimą. Dėl siauros nukrypti leidžiančios nuostatos taikymo srities ir riboto taikymo laikotarpio priemonės poveikis bet kuriuo atveju bus ribotas.
               
            
            
               4.POVEIKIS BIUDŽETUI
            
            
               
                  Pasiūlymas ES biudžetui poveikio neturi, nes Lenkija apskaičiuos kompensaciją pagal Tarybos reglamento (EEB, EURATOMAS) Nr. 1553/89 6 straipsnį.
               
            
            
               5.KITI ELEMENTAI
            
            
               
                  Į pasiūlymą įtraukta laikino galiojimo sąlyga, automatinis galiojimo terminas. 
               
            
            
               2018/0366 (NLE)
            
         
         
            
               Pasiūlymas
            
            
               TARYBOS ĮGYVENDINIMO SPRENDIMAS
            
            
               kuriuo iš dalies keičiamas Sprendimas 2009/790/EB, leidžiantis Lenkijos Respublikai taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 287 straipsnio
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, 
            
            
               atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos
                  16
               , ypač į jos 395 straipsnio 1 dalį,
            
            
               atsižvelgdama į Europos Komisijos pasiūlymą,
            
            
               kadangi:
            
            
               (1)Direktyvos 2006/112/EB 287 straipsnio 14 punktu Lenkijai leidžiama nuo pridėtinės vertės mokesčio (PVM) atleisti apmokestinamuosius asmenis, kurių metinė apyvarta yra ne didesnė kaip 10 000 EUR suma, apskaičiuota nacionaline valiuta pagal jos įstojimo dieną galiojusį valiutos keitimo kursą;
            
            
               (2)Tarybos sprendimu 2009/790/EB
                  17
                Lenkijai iki 2012 m. gruodžio 31 d. buvo leista nuo PVM atleisti apmokestinamuosius asmenis, kurių metinė apyvarta yra ne didesnė kaip 30 000 EUR suma, apskaičiuota nacionaline valiuta pagal jos įstojimo dieną galiojusį valiutos keitimo kursą. Leidimas taikyti tą specialią priemonę vėliau buvo pratęstas Tarybos įgyvendinimo sprendimu 2012/769/ES
                  18
                iki 2015 m. gruodžio 31 d., o Tarybos įgyvendinimo sprendimu (ES) 2015/1173
                  19
                – iki 2018 m. gruodžio 31 d. Tarybos įgyvendinimo Sprendimu (ES) 2016/2090
                  20
                atleidimo nuo mokesčio riba padidinta iki 40 000 EUR sumos, apskaičiuotos nacionaline valiuta; 
            
            
               (3)raštu (jį Komisija užregistravo 2018 m. gegužės 15 d.) Lenkija paprašė leidimo ir toliau atleisti nuo PVM apmokestinamuosius asmenis, kurių metinė apyvarta yra ne didesnė kaip 40 000 EUR suma, apskaičiuota nacionaline valiuta;
            
            
               (4)vadovaudamasi Direktyvos 2006/112/EB 395 straipsnio 2 dalies antra pastraipa Komisija 2018 m. liepos 20 d. raštu Lenkijos prašymą perdavė kitoms valstybėms narėms, išskyrus Ispaniją, kuriai prašymas buvo perduotas 2018 m. liepos 23 d. raštu. 2018 m. liepos 23 d. raštu Komisija pranešė Lenkijai, kad turi visą prašymui įvertinti būtiną informaciją;
            
            
               (5)iš Lenkijos pateiktos informacijos matyti, kad prašymo taikyti nukrypti leidžiančią nuostatą priežastys iš esmės nepasikeitusios. Ja supaprastinamos didesniam skaičiui nedidelę verslo veiklą vykdančių įmonių taikomos procedūros. Dėl priemonės taip pat sumažėja administracinė našta mokesčių administratoriui, nes sumažinamas poreikis kontroliuoti mažus apmokestinamuosius asmenis; ši kontrolė yra gana brangi, palyginti su PVM dydžiu. Ši priemonė apmokestinamiesiems asmenims visiškai neprivaloma;
            
            
               (6)atsižvelgiant į tai, kad dėl didesnės ribos sumažėjo mažųjų įmonių PVM prievolės, nors tokios įmonės ir toliau gali pasirinkti taikyti įprastines PVM procedūras, kaip nustatyta Direktyvos 2006/112/EB 290 straipsnyje, reikėtų leisti Lenkijai tą priemonę taikyti tolesniu ribotos trukmės laikotarpiu iki 2021 m. gruodžio 31 d.;
            
            
               (7)Direktyvos 2006/112/EB 281–294 straipsniai dėl specialios mažosioms įmonėms skirtos schemos šiuo metu yra peržiūrimi, todėl gali būti, kad direktyva, kuria iš dalies keičiami tie straipsniai ir kuria nustatoma data, nuo kurios valstybės narės turi taikyti nacionalines nuostatas, įsigalios anksčiau, nei 2021 m. gruodžio 31 d. baigs galioti nukrypti leidžianti nuostata. Tokiu atveju šis sprendimas turėtų būti nebetaikomas;
            
            
               (8)nukrypti leidžianti nuostata nedaro poveikio Sąjungos nuosaviems ištekliams, gaunamiems iš PVM, nes Lenkija turi apskaičiuoti kompensaciją pagal Tarybos reglamento (EEB, Euratomas) Nr. 1553/89
                  21
                6 straipsnį; 
            
            
               (9)todėl Sprendimas 2009/790/EB turėtų būti atitinkamai iš dalies pakeistas,
            
            
               PRIĖMĖ ŠĮ SPRENDIMĄ: 
            
            
               1 straipsnis
            
            
               Sprendimo 2009/790/EB 2 straipsnis pakeičiamas taip:
            
         
         
            
               „2 straipsnis
            
            
               Šis sprendimas taikomas nuo 2010 m. sausio 1 d. iki ankstesnės iš šių dviejų datų:
            
            
               a)
                     2021 m. gruodžio 31 d.; 
            
            
               b)
                     datos, nuo kurios valstybės narės turi taikyti nacionalines nuostatas, kurias jos turės priimti, jei bus priimta direktyva, kuria iš dalies keičiami Direktyvos 2006/112/EB 281–294 straipsniai dėl specialios mažosioms įmonėms skirtos schemos.“
            
            
               2 straipsnis
            
            
               Šis sprendimas taikomas nuo 2019 m. sausio 1 d. 
            
            
               3 straipsnis
            
            
               Šis sprendimas skirtas Lenkijos Respublikai.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  
                        2009 m. spalio 20 d. Tarybos sprendimas 2009/790/EB, leidžiantis Lenkijos Respublikai taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 287 straipsnio (OL L 283, 2009 10 30, p. 53).
               
               
                  
                     (2)
                  
                        2012 m. gruodžio 4 d. Tarybos įgyvendinimo sprendimas 2012/769/ES, kuriuo iš dalies keičiamas Sprendimas 2009/790/EB, leidžiantis Lenkijos Respublikai taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 287 straipsnio (OL L 338, 2012 12 12, p. 27).
               
               
                  
                     (3)
                  
                        2015 m. liepos 14 d. Tarybos įgyvendinimo sprendimas 2015/1173/ES, kuriuo iš dalies keičiamas Sprendimas 2009/790/EB, leidžiantis Lenkijos Respublikai taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 287 straipsnio (OL L 189, 2015 7 17, p. 36).
               
               
                  
                     (4)
                  
                        2016 m. lapkričio 21 d. Tarybos įgyvendinimo sprendimas (ES) 2016/2090, kuriuo iš dalies keičiamas Sprendimas 2009/790/EB, leidžiantis Lenkijos Respublikai taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 287 straipsnio (OL L 324, 2016 11 30, p. 7–8). 
               
               
                  
                     (5)
                  
                        Pasiūlymas dėl Tarybos direktyvos, kuria iš dalies keičiamos Direktyvos 2006/112/EB dėl pridėtinės vertės mokesčio bendros sistemos nuostatos, susijusios su specialia mažosioms įmonėms skirta schema, 2018 1 18, COM(2018) 21final.
               
               
                  
                     (6)
                  
                        2017 m. vasario 21 d. Tarybos įgyvendinimo sprendimas (ES) 2017/319, kuriuo iš dalies keičiamas Įgyvendinimo sprendimas 2013/677/ES leisti Liuksemburgui taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 285 straipsnio (OL L 47, 2017 2 24, p. 7). 
               
               
                  
                     (7)
                  
                        2017 m. kovo 21 d. Tarybos įgyvendinimo sprendimas (ES) 2017/563, kuriuo Estijos Respublikai leidžiama taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 287 straipsnio (OL L 80, 2017 3 25, p. 33).
               
               
                  
                     (8)
                  
                        2016 m. lapkričio 8 d. Tarybos įgyvendinimo sprendimas (ES) 2016/1988, kuriuo iš dalies keičiamas Įgyvendinimo sprendimas 2013/678/ES, kuriuo Italijos Respublikai leidžiama toliau taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 285 straipsnio (OL L 306, 2016 11 15, p. 11).
               
               
                  
                     (9)
                  
                        2017 m. rugsėjo 25 d. Tarybos įgyvendinimo sprendimas (ES) 2017/1768, kuriuo Kroatijos Respublikai leidžiama nustatyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 287 straipsnio (OL L 250, 2017 9 28, p. 71).
               
               
                  
                     (10)
                  
                        2017 m. gruodžio 18 d. Tarybos įgyvendinimo sprendimas (ES) 2017/2408, kuriuo Latvijos Respublikai leidžiama taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 287 straipsnio (OL L 342, 2017 12 21, p. 8).
               
               
                  
                     (11)
                  
                        2017 m. spalio 10 d. Tarybos įgyvendinimo sprendimas (ES) 2017/1855, kuriuo Rumunijai leidžiama taikyti specialią priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 287 straipsnio (OL L 265, 2017 10 14, p. 19).
               
               
                  
                     (12)
                  
                        Komisijos komunikatas Europos Parlamentui, Tarybai ir Europos ekonomikos ir socialinių reikalų komitetui dėl PVM veiksmų plano „Bendros ES PVM erdvės kūrimas. Laikas spręsti“, Briuselis, 2016 4 7, COM(2016) 148 final.
               
               
                  
                     (13)
                  
                        „2017 m. Komisijos darbo programa. Sauganti, galių teikianti ir ginanti Europa“, Strasbūras, 2016 10 25, COM(2016) 710 final.
               
               
                  
                     (14)
                  
                        Pasiūlymas dėl Tarybos direktyvos, kuria iš dalies keičiamos Direktyvos 2006/112/EB dėl pridėtinės vertės mokesčio bendros sistemos nuostatos, susijusios su specialia mažosioms įmonėms skirta schema, 2018 1 18, COM(2018) 21 final.
               
               
                  
                     (15)
                  
                        COM(2008) 394, 2008 m. birželio 25 d.
               
               
                  
                     (16)
                  
                        OL L 347, 2006 12 11, p. 1.
               
               
                  
                     (17)
                  
                        2009 m. spalio 20 d. Tarybos sprendimas 2009/790/EB, leidžiantis Lenkijos Respublikai taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 287 straipsnio (OL L 283, 2009 10 30, p. 53).
               
               
                  
                     (18)
                  
                        2012 m. gruodžio 4 d. Tarybos įgyvendinimo sprendimas 2012/769/ES, kuriuo iš dalies keičiamas Sprendimas 2009/790/EB, leidžiantis Lenkijos Respublikai taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 287 straipsnio (OL L 338, 2012 12 12, p. 27).
               
               
                  
                     (19)
                  
                        2015 m. liepos 14 d. Tarybos įgyvendinimo sprendimas (ES) 2015/1173, kuriuo iš dalies keičiamas Sprendimas 2009/790/EB, leidžiantis Lenkijos Respublikai taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 287 straipsnio (OL L 189, 2015 7 17, p. 36).
               
               
                  
                     (20)
                  
                        2016 m. lapkričio 21 d. Tarybos įgyvendinimo sprendimas (ES) 2016/2090, kuriuo iš dalies keičiamas Sprendimas 2009/790/EB, leidžiantis Lenkijos Respublikai taikyti priemonę, kuria nukrypstama nuo Direktyvos 2006/112/EB dėl pridėtinės vertės mokesčio bendros sistemos 287 straipsnio (OL L 324, 2016 11 30, p. 7). 
               
               
                  
                     (21)
                  
                        1989 m. gegužės 29 d. Tarybos reglamentas (EEB, Euratomas) Nr. 1553/89 dėl galutinių vienodų nuosavų lėšų, kaupiamų iš pridėtinės vertės mokesčio, surinkimo priemonių (OL L 155, 1989 6 7, p. 9).